CELEX: 22014D0717(01)
Language: lv
Date: 2014-06-20 00:00:00
Title: ES un Libānas Asociācijas padomes Ieteikums ( 2014. gada 20. jūnijs ) par ES un Libānas Eiropas kaimiņattiecību politikas rīcības plāna īstenošanu

17.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 227/1
            
         ES UN LIBĀNAS ASOCIĀCIJAS PADOMES IETEIKUMS
   (2014. gada 20. jūnijs)
   par ES un Libānas Eiropas kaimiņattiecību politikas rīcības plāna īstenošanu
   2014/C 227/01
   ES UN LIBĀNAS ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses (“nolīgums”), un jo īpaši tā 76. panta 2. punktu,
   tā kā:
   
               (1)
            
            
               Saskaņā ar nolīguma 86. pantu Pusēm ir jāveic visi vajadzīgie vispārīgie vai īpašie pasākumi, lai izpildītu saistības, kas izriet no nolīguma, un jācenšas sasniegt nolīgumā izklāstītos mērķus.
            
         
               (2)
            
            
               Nolīguma Puses ir vienojušās par otrā ES un Libānas Eiropas kaimiņattiecību politikas rīcības plāna tekstu (“ES un Libānas rīcības plāns”).
            
         
               (3)
            
            
               ES un Libānas rīcības plāns atbalstīs nolīguma īstenošanu, Pusēm savstarpēji izstrādājot un saskaņojot konkrētus pasākumus, kas sniegs praktiskus ieteikumus nolīguma īstenošanai.
            
         
               (4)
            
            
               ES un Libānas rīcības plānam ir divi mērķi – noteikt konkrētus pasākumus nolīgumā noteikto Pušu saistību izpildei un nodrošināt plašāku regulējumu ES un Libānas attiecību tālākai nostiprināšanai, iekļaujot būtisku ekonomikas integrāciju un politiskās sadarbības padziļināšanu atbilstoši nolīguma vispārīgajiem mērķiem,
            
         IR PIEŅĒMUSI ŠO IETEIKUMU.
   Vienīgais pants
   Asociācijas padome iesaka Pusēm īstenot ES un Libānas rīcības plānu (1), ciktāl īstenošana ir vērsta uz to mērķu sasniegšanu, kas izvirzīti Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses.
   
      Briselē, 2014. gada 20. jūnijā
      
         
            Asociācijas padomes vārdā –
         
         
            priekšsēdētāja
         
         C. ASHTON
      
   
   
      (1)  Skatīt dok. 17588/13 vietnē http://register.consilium.europa.eu.